Burbesis

Burbesis – upelis Žemaitijoje, Telšių rajono šiaurinėje dalyje. Prasideda Užupės miško pakraštyje. Iš pradžių teka daugiausia į šiaurę šio miško pakraščiu, po to vingiuodamas teka laukais daugiausia į šiaurės vakarus. Už Nevarėnų miestelio pasukęs į pietvakarius, įteka į Morkiškių ežerą (Ventos baseinas).„Burbesis (upė)“, Gamtos katalogas. Nuoroda tikrinta 2021-03-12.

Prie Burbesio įsikūrę Petraičiai, Nevarėnai. Miestelyje yra Burbesio tvenkinys.

Tarpukariu provizoriaus Juozapo Piekarskio, Nevarėnuose įkūrusio gaisrininkų organizaciją, iniciatyva Burbesio upelis buvo pagilintas (gaisrams gesinti buvo reikalingas vandens telkinys). Burbesis ne kartą buvo gilintas tarybiniais laikais; upelis praplėstas, sudaryta sala, be to, buvo pastatytas medinis tiltelis. 2004 m., vykdant projektą „Prakalbintas medis”, prie Burbesio įkurtas tautodailininkų parkas.Burbesis ir skulptūrų parkas. Nuoroda tikrinta 2021-03-12. Lietuvos vardo paminėjimo 1000-mečio proga per Burbesio upelį Nevarėnuose buvo nutiestas akmeninis tiltas.Kilni misija – telkti žmones geriems darbams, „Kalvotoji Žemaitija“. Nuoroda tikrinta 2021-03-12.

Upėvardis Burbẽsis kildinamas iš žodžio „burbėti“ („burbuliuoti, kunkuliuoti“).

 Išnašos 

Kategorija:Telšių rajono upės